மேற்குலகில், புனித பெனடிக்ட் சபை துறவிகள், மிகவும் வல்லமைமிக்கவர்களாக, திருத்தந்தைக்கு பக்கபலமாக, கத்தோலிக்கத்தைப் பரப்பியுள்ளனர். உரோம் திருத்தந்தைக்கும், திருத்தந்தையின் அதிகாரத்திற்கும் மிகவும் விசுவாசமாக இருந்து, எட்டாம் நூற்றாண்டில், திருஅவையில் சீர்திருத்தம் ஏற்படுவதற்கு, முக்கிய காரணிகளாகச் செயல்பட்டனர். இத்துறவிகளில் முக்கியமாக குறிப்பிட்டுச் சொல்ல வேண்டியவர், கி.பி.754ம் ஆண்டில் இறந்த புனித Winfrid. இவர் பின்னாளில் புனித போனிபாஸ் (Boniface) என அழைக்கப்பட்டார். ஜெர்மனியின் திருத்தூதர் என அழைக்கப்படும் இவர், ஜெர்மனியில் மத்தியகாலத்தில் திருஅவையை நிறுவியவர். திருத்தந்தையால் ஜெர்மனிக்கு மறைப்பணியாற்ற அனுப்பப்பட்ட, புனித போனிபாஸ், ஏனைய துறவிகள் மற்றும் அருள்சகோதரிகளின் உதவியுடன் ஜெர்மனியை முழுவதும் கத்தோலிக்கமாக மாற்றினார். ஜெர்மனியில் மறைமாவட்டங்களையும், துறவு இல்லங்களையும் இவர் நிறுவினார்.